Причината за точността

chitanka.info

Лао Дзъ се учел да стреля. Улучил целта и поискал напътствие от Стража на Границите. Стражът на Границите задал въпроса:

— Знаеш ли защо улучи целта?

— Не зная.

— Значи още не си овладял изкуството. Лао Дзъ си тръгнал и се упражнявал още три години, преди да се върне. Стражът на Границите попитал:

— Знаеш защо улучи целта?

— Зная, — отговорил Лао Дзъ.

— Сега вече си овладял изкуството! Пази го и не забравяй! Постъпвай така, когато изучаваш не само стрелбата, но и самия себе си и царството. Защото мъдрият човек познава не съществуванието и смъртта, а техните причини.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.